சந்திர சேகர் சாகூ

சந்திர சேகர் சாகூ (Chandra Sekhar Sahu) இந்தியாவின் ஒடிசா மாநிலத்தைச் சேர்ந்த ஒரு விளையாட்டு வீரராவார். 1991 ஆம் ஆண்டு நடைபெற்ற தெற்காசிய விளையாட்டுப் போட்டிகளில் ஆண்களுக்கான 75 கிலோ எடைப் பிரிவில் பளுதூக்கும் போட்டியில் தங்கப் பதக்கம் வென்றார்.

சந்திர சேகர் சாகூ ஒடிசா மாநிலத்தின் பெர்காம்பூர் நகரத்தைச்  சேர்ந்தவர் ஆவார். பளுதூக்கும் குடும்பத்தில் இவர் பிறந்தார். தந்தை இராம சந்திர சாகூவும்  சகோதரர் கிருசுண சந்திர சாகூ ஆகியோர் தேசிய அளவிலான பளுதூக்கும் வீரர்கள் ஆவர். இவரின் மகன் புனித் சந்திர சாகூ இளைஞர் அளவிலான தேசிய பளுதூக்கும் வீரர் மற்றும் கேலோ இந்தியா விளையாட்டுப் பதக்கம் வென்றவர் ஆவார்.

தொழில்
தேசிய பளுதூக்குதல் வெற்றியாளர் போட்டியில் சந்திர சேகர் சாகூ ஒடிசா, மகாராட்டிரா மற்றும் இரயில்வே அணிகளை பிரதிநிதித்துவப்படுத்தினார். 1991 ஆம் ஆண்டு இலங்கையின் கொழும்பில் நடைபெற்ற தெற்காசிய விளையாட்டுப் போட்டிகளில் ஆண்களுக்கான 75 கிலோ பிரிவில் ஒரு கட்ட பளு தூக்குதலில் 127.5 கிலோ மற்றும் இரு கட்ட பளு தூக்குதல் பிரிவில் 162.5 கிலோ என மொத்தம் 290 கிலோ எடையைத் தூக்கி தங்கப் பதக்கம் வென்றார். இவர் பொதுநலவாய விளையாட்டுப் போட்டிகளில் கலந்துகொண்டு தங்கப்பதக்கமும் வென்றுள்ளார்.

சந்திர சேகர் சாகூ தேசிய அளவிலான போட்டிகளுக்கு மாநிலம் முழுவதிலுமிருந்து வரும் இளம் பளுதூக்கும் வீரர்களுக்கு வழிகாட்டும் ஒரு பயிற்சியாளராகவும் பணியாற்றுகிறார்.

மேற்கோள்கள்

வெளி இணைப்புகள்
Orisports profile

பகுப்பு:வாழும் மக்கள்
பகுப்பு:ஒடிசா நபர்கள்
பகுப்பு:பாரம் தூக்குதல் விளையாட்டு வீரர்கள்
பகுப்பு:இந்திய விளையாட்டு வீரர்கள்